**Ministru kabineta noteikumu projekta „Grozījumi Ministru kabineta 2015.gada 3.februāra noteikumos Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015.gada 3.februāra noteikumos Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.¹ un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts un Eiropas Savienības atbalsta pasākumu mērķis ir veicināt konkurences iespējas lauksaimniecības produktu ražošanas un pārstrādes jomā. Spēkā esošie Ministru kabineta 2015.gada 3.februāra noteikumi Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi Nr.59) nosaka valsts atbalsta pasākumus lauksaimniecības attīstībai, tā apmēru, piešķiršanas kritērijus un kārtību.Lai nodrošinātu ar lauksaimniecības attīstību saistītu pētījumu izstrādi, kā arī nodrošinātu efektīvāku patērētāju tiesību un interešu aizsardzību, noteikumos Nr.59 paredzēts palielināt atbalstu ar pētījumu un laboratorisko analīžu veikšanu saistītās materiālās bāzes pilnveidošanai.Pēc Lauku atbalsta dienesta sniegtās informācijas, noteikumu Nr.59 atbalsta pasākumā „Atbalsts investīcijām ar pētījumu un laboratorisko analīžu veikšanu saistītās materiālās bāzes pilnveidošanai un lauksaimniecībā izmantojamiem zinātnes pētījumiem” pieprasījums pārsniedz pieejamo finansējumu par 322 000 *euro*, bet atbalsta pasākumā „Atbalsts daļējai kredītprocentu dzēšanai lauksaimniecības pakalpojumu kooperatīvajām sabiedrībām” veidojas neapgūts finansējums 322 000 *euro* apmērā.Lai Lauku atbalsta dienestam nebūtu jāpiemēro proporcionālais samazinājums, ir nepieciešams izdarīt grozījumus noteikumos Nr.59 un pārdalīt esošo finansējumu. Noteikumu projektā ir paredzēts samazināt finansējumu kredītprocentu dzēšanai atbilstīgām lauksaimniecības pakalpojumu kooperatīvajām sabiedrībām un palielināt finansējumu pētījumu un laboratorisko analīžu veikšanai nepieciešamās materiālās bāzes pilnveidošanai. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības pakalpojumu kooperatīvās sabiedrības un noteikumu Nr.59 45.punktā minētie pretendenti |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas ir informētas, nosūtot noteikumu projektu uz to e-pasta adresēm. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

07.12.2016. 16:58

466

I.Štromberga

67027121, Inese.Stromberga@zm.gov.lv